CELEX: 62017CA0054
Language: et
Date: 2018-09-13 00:00:00
Title: Liidetud kohtuasjad C-54/17 ja C-55/17: Euroopa Kohtu (teine koda) 13. septembri 2018. aasta otsus (Consiglio di Stato eelotsusetaotlus – Itaalia) – Autorità Garante della Concorrenza e del Mercato versus Wind Tre SpA, varem Wind Telecomunicazioni SpA (C-54/17), Vodafone Italia SpA, varem Vodafone Omnitel NV (C-55/17) (Eelotsusetaotlus — Tarbijakaitse — Direktiiv 2005/29/EÜ — Ebaausad kaubandustavad — Artikli 3 lõige 4 — Kohaldamisala — Artiklid 5, 8 ja 9 — Agressiivsed kaubandustavad — I lisa punkt 29 — Kõigil tingimustel agressiivseks loetavad kaubandustavad — Inertsmüük — Direktiiv 2002/21/EÜ — Direktiiv 2002/22/EÜ — Sideteenused — Niisuguste SIM-kaartide (Subscriber Identity Module (SIM) – abonendi tuvastusmoodul) müük, mis sisaldavad teatavaid eelnevalt seadistatud ja aktiveeritud teenuseid — Tarbija eelnevalt teavitamata jätmine)

12.11.2018   
            
            
               ET
            
            
               Euroopa Liidu Teataja
            
            
               C 408/12
            
         
      Euroopa Kohtu (teine koda) 13. septembri 2018. aasta otsus (Consiglio di Stato eelotsusetaotlus – Itaalia) – Autorità Garante della Concorrenza e del Mercato versus Wind Tre SpA, varem Wind Telecomunicazioni SpA (C-54/17), Vodafone Italia SpA, varem Vodafone Omnitel NV (C-55/17)
      (Liidetud kohtuasjad C-54/17 ja C-55/17) (1)
      
      ((Eelotsusetaotlus - Tarbijakaitse - Direktiiv 2005/29/EÜ - Ebaausad kaubandustavad - Artikli 3 lõige 4 - Kohaldamisala - Artiklid 5, 8 ja 9 - Agressiivsed kaubandustavad - I lisa punkt 29 - Kõigil tingimustel agressiivseks loetavad kaubandustavad - Inertsmüük - Direktiiv 2002/21/EÜ - Direktiiv 2002/22/EÜ - Sideteenused - Niisuguste SIM-kaartide (Subscriber Identity Module (SIM) – abonendi tuvastusmoodul) müük, mis sisaldavad teatavaid eelnevalt seadistatud ja aktiveeritud teenuseid - Tarbija eelnevalt teavitamata jätmine))
      (2018/C 408/13)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Apellant: Autorità Garante della Concorrenza e del Mercato
      
         Vastustajad: Wind Tre SpA, varem Wind Telecomunicazioni SpA (C-54/17), Vodafone Italia SpA, varem Vodafone Omnitel NV (C-55/17)
      
         menetluses osalesid: Autorità per le Garanzie nelle Comunicazioni (C-54/17), Altroconsumo, Vito Rizzo (C-54/17), Telecom Italia SpA
      
         Resolutsioon
      
      
                  1.
               
               
                  Mõistet „inertsmüük“ Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), I lisa punkti 29 tähenduses tuleb tõlgendada nii, et selle alla kuulub niisugune tegevus, nagu on kõne all põhikohtuasjas, mille puhul sidevõrgu operaator turustab SIM-kaarte (Subscriber Identity Module (SIM) – abonendi tuvastusmoodul), millel on eelnevalt seadistatud ja aktiveeritud teatavad teenused (internetisurfamis- ja kõnepostiteenused), kusjuures tarbijale ei antud nende teenuste eelnevast seadistusest, aktiveerimisest ega tasulisusest eelnevalt ja asjakohaselt teada – seda peab aga kontrollima eelotsusetaotluse esitanud kohus.
               
            
                  2.
               
               
                  Direktiivi 2005/29 artikli 3 lõiget 4 tuleb tõlgenda nii, et sellega ei ole vastuolus niisugused liikmesriigi õigusnormid, mille kohaselt peab direktiivi 2005/29 I lisa punkti 29 tähenduses inertsmüügiks kvalifitseeritavat tegevust – nagu see, mis on kõne all põhikohtuasjas – hindama nimetatud direktiivi sätetest lähtudes, mille tõttu ei ole riigi reguleeriv asutus Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv), (mida on muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ), tähenduses liikmesriigi õigusnormide kohaselt pädev selle tegevuse eest karistama.
               
            
         (1)  ELT C 239, 24.7.2017.